Na aanleiding van baie vrae in boere se gemoed oor die korrektheid en billikheid van die dramatiese styging in kunsmispryse het TLU SA besluit om ‘n forensiese ondersoek te laat doen oor die prysvasstelling binne die kunsmisbedryf om daardeur te verseker dat dié prysvasstelling deursigtig geskied en dat daar nie enige onreëlmatige tot nadeel van die boer plaasvind nie.
TLU SA versoek hul lede dringend om bydraes in die verband te maak. As 800 boere elk ‘n R500 bydrae tot hierdie ondersoekfonds maak, sal dit die totale koste kan dek. Slegs enkele boere het na vore getree en sover ‘n bydrae gemaak. Indien die fondse nie verkry kan word nie sal die ondersoek nie van stapel gestuur word nie en sal die onsekerheid bly voortbestaan. U bydrae kan ‘n druppel in die emmer wees vir die versekering dat u nie te na gekom word nie.